Plaaswerkers se nuwe loon dalk gou vasgestel | Nuus24
Johannesburg – Onderhandelings word oor twee dae gehou om 'n nuwe minimum loon vir plaaswerkers vas te stel, het RSG berig.Musa Zondi, woordvoerder vir die departement van arbeid , sê verteenwoordigers van werkers, werkgewers en die regering sal aan die gesprekke deelneem. Betogings oor lone het verlede week in De Doorns begin en na 15 ander nabygeleë dorpies versprei. Plaaswerkers in die Wes-Kaap het intussen gewaarsku dat die stakings voortgesit sal word as daar nie voldoen word aan hul eis van R150 per dag nie.Volgens berigte is R80 die hoogste aanbod wat boere sedertdien gemaak het.Volg Nuus24 op Twitter Lees meer oor: de doorns | stakings VOLGENDE OP NUUS24X Membership | Branford Elks Lodge
Branford Elks Lodge # 1939
Join the Branford Elks Lodge
For more information, please email us at BranfordElks1939@gmail.com
© 2019 Branford Elks Lodge #1939 #ReadingAfrica bevorder literatuur uit Afrika | LitNet
#ReadingAfrica bevorder literatuur uit Afrika
Bettina Wyngaard Rubrieke 2019-12-03
Vanjaar is die derde jaar dat Catalyst Press, hul druknaam, Story Press Africa en hul Suid-Afrikaanse vennoot, Lapa Uitgewers, #ReadingAfrica vier.
Hierdie inisiatief is ŉ weeklange veldtog op sosiale media, met die hutsmerk soos hierbo, om skrywers en literatuur uit Afrika op die voorgrond te plaas. Dis ŉ broodnodige inisiatief, meen ek. Selfs vir ons hier aan die suidpunt van Afrika is die skryfwerk van ons broers en susters na die noorde onbekend. En natuurlik, dit hoef nie gesê te word nie, literatuur uit Suid-Afrika is ook literatuur uit Afrika.
Te veel, en te lank al kry ons Afrika-skrywers eers blootstelling as hulle iewers in Europa of in Noord-Amerika beland. Dink maar aan Chinua Achebe, of Chimamanda Ngozi Adichie. Of Frantz Fanon wat eers met die Fees Must Fall-veldtog weer afgestof en herlees word. Of Bessie Head, wat alhoewel sy ŉ Suid-Afrikaner is, veral bekend is as skrywer van Botswana. Weer ŉ backstory van politiek wat kuns probeer doodsmoor. Of Lupita Nyong’o wat eers as Hollywood-aktrise moes naam maak voordat sy kon skryf. Die lys gaan aan.
Vir skrywers uit Afrika, of in elk geval vir die skrywers wat ek graag lees, is politieke en sosiale kommentaar onlosmaaklik deel van hul stories. Maar natuurlik is dit nie waar van alle verhale nie.
#ReadingAfrica probeer die diversiteit van literatuur uit Afrika, geskryf deur skrywers uit Afrika, tentoonstel. En daar is soveel ongelooflike talent wat uit hierdie moederkontinent kom.
Izak de Vries, geen onbekende in Afrikaanse literatuursirkels nie, word in die Catalyst Press-persverklaring as volg aangehaal: “Africa has beautiful stories to tell. From Somalia to Cape Town, Timbuktu to Maputo, Africa is bursting with stories. I urge publishers to participate. Let us share our African stories. Let us learn from each other.”
Natuurlik is dit nie net uitgewers wat deelneem nie, want wat is ŉ boek sonder ŉ leser? Hoe kan lesers deelneem? Gaan op sosiale media, gebruik die hutsmerk #ReadingAfrica of #ReadingAfricaWeek, en vertel watter boeke of skrywers uit Afrika ŉ besondere indruk gemaak het. Dit maak nie saak watter genre die teks is nie. Dit maak nie saak of dit ŉ gedig, kortverhaal, drama of roman is nie. Dit maak nie saak in watter taal dit geskryf is nie. Al wat saak maak, is dat dit die pennevrug van ŉ kind van Afrika is. Hierdie hele week lank, van 1 tot 7 Desember, hoop ek om op Twitter, Facebook, Instagram of watter ander platform ook al in gebruik is, te sien hoe mense ons eie literatuur vier.
Dit hoef ook nie net nuwe boeke te wees nie. Ons almal het mos maar ou gunstelinge wat ons van tyd tot tyd afstof en weer lees. Wat sosiale media so fantasties maak, is dat daar altyd iemand is wat ’n mens aan ŉ ou gunsteling kan bekendstel.
My uitdaging aan elke leser hierdie week: probeer ten minste een boek uit Afrika elke dag op sosiale media tentoonstel. En my baie subjektiewe mening, Out of Africa tel nie. Dis geskryf deur ŉ Deen, al gaan dit oor haar avonture in Afrika.
So, laat ons kreatief wees en skrywers uit Afrika opsoek, herlees, dalk nuut ontdek en begin lees. Ex Africa Semper Aliquid Novi ─ uit Afrika altyd iets nuuts. Of dit nou Plinius of die Griek Aristoteles was wat hierdie frase eerste gebruik het, die uitdaging staan. Ek hoor graag: watter skrywers uit Afrika maak impak op u?